ลัสปัลมัสเดกรันกานาเรีย

ลัสปัลมัสเดกรันกานาเรีย (สเปน: Las Palmas de Gran Canaria) เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือซานตากรุซเดเตเนริเฟ เป็นเมืองที่มีประชากรมากที่สุดในแคว้น และมีประชากรมากเป็นอันดับเก้าในสเปน ลัสปัลมัสเดกรันกานาเรียมีประชากรใน พ.ศ. 2563 อยู่ที่ 383,308 คน เมืองนี้มีเขตเมืองที่มีประชากรมากเป็นอันดับ 5 ของประเทศสเปนและเขตปริมณฑลที่มีประชากรมากเป็นอันดับ 9 หรือ 10 ของประเทศ (ขึ้นอยู่กับข้อมูล) ภูมิอากาศ ลัสปัลมัสมีลักษณะภูมิอากาศแบบทะเลทรายเขตร้อน เนื่องจากปริมาณฝนรวมทั้งปีต่ำมาก อุณหภูมิระหว่างฤดูร้อนและฤดูหนาวที่ต่างกันไม่มากทำให้มีอากาศอบอุ่นตลอดทั้งปี โดยเดือนสิงหาคมมีอากาศร้อนที่สุด อุณหภูมิเฉลี่ยระหว่าง 22 ถึง 28 องศาเซลเซียส ส่วนเดือนมกราคมมีอากาศเย็นที่สุด อุณหภูมิเฉลี่ยระหว่าง 15 ถึง 21 องศาเซลเซียส ลัสปัลมัสมีปริมาณฝนรวมทั้งปีเพียง 150 มิลลิเมตร โดยมี 22 วันที่ฝนตกตั้งแต่ 1 มิลลิเมตรขึ้นไป และมีแสงแดดรวมทั้งปีมากกว่า 2,800 ชั่วโมง นับตั้งแต่ปี ค.ศ. 1951 ลัสปัลมัสมีสถิติอุณหภูมิสูงสุดเป็นประวัติการณ์อยู่ที่ 44.2 องศาเซลเซียส เมื่อวันที่ 13 กรกฎาคม ค.ศ. 1952 และมีสถิติอุณหภูมิต่ำสุดเป็นประวัติการณ์อยู่ที่ 6.5 องศาเซลเซียส เมื่อวันที่ 27 มีนาคม ค.ศ. 1954 |} อ้างอิง แหล่งข้อมูลอื่น สภาเมือง